Берашна доьзалшкахь еттар кху шерашкахь дуьххьара хуьлуш дац Нохчийчохь. 2014 шарахь 24 шо долчу дестечо, 3 шо долчу йоIан къиза йиттинера. Оццу шарахь 22 шо долчу кхечу дестечо, шина берана тIехь, еххачу хенахь къизаллаш лелийнера, дIадийцахь ша, урс а детташ, дойъур ду шу бохуш. И зуламаш юкъараллехь шуьйра дийцаре дина. Амма доьзалера къизалла ша ма-хиллара лаьтташ ю Нохчийчохь. Цунна, схьагарехь, дан хIума дац, я нехан а, я Iедалан а.